ཟབ་གསང་མཁའ་འགྲོའི་སྙིང་ཐིག་ལས༔རྡོ་རྗེ་སེམས་དཔའི་སྒྲུབ་སྐོར་གྱི༔བསྐུལ་བ་ཐུགས་རྗེའི་འོད་ཟེར་བཞུགས་སོ༔ན་མོ་གུ་རུ་པདྨ་ཀ་ར་ཡེ༔༠༠༠༠བརྡ་ཡིག༣༥༥ཐུགས་རྗེས་དབྱིངས་ནས་བསྐུལ་བ་ལ༔ཧཱུྃ༔བརྡལ་ཁྱབ་ནམ་མཁའི་ཀློང་ཡངས་ནས༔རྣམ་པར་སྣང་མཛད་སྐུར་བཞེངས་ཤིག༔གཞོམ་བྲལ་རྡོ་རྗེའི་གཞལ་ཡས་ནས༔མི་བསྐྱོད་རྡོ་རྗེ་སྐུར་བཞེངས་ཤིག༔ལྷུན་འཐུག་ཡོན་ཏན་གཞལ་ཡས་ནས༔རིན་ཆེན་འབྱུང་ལྡན་སྐུར་བཞེངས་ཤིག༔ཆགས་བྲལ་བདེ་ཆེན་གཞལ་ཡས་ནས༔སྣང་བ་མཐའ་ཡས་སྐུར་བཞེངས་ཤིག༔ཕྲིན་ལས་ལྷུན་གྲུབ་གཞལ་ཡས་ནས༔དོན་ཡོད་གྲུབ་པ་སྐུར་བཞེངས་ཤིག༔འབྱུང་ཁམས་དབྱིངས་སུ་དག་པའི་དབྱིངས༔དབྱིངས་ཀྱི་ཡུམ་ལྔ་སྐུར་བཞེངས་ཤིག༔ཚད་མེད་རྣམ་བཞིའི་གཞལ་ཡས་ནས༔ཡེ་ཤེས་སྒོ་མ་སྐུར་བཞེངས་ཤིག༔བསྐུལ་ལོ་ཐུགས་དམ་གནད་ནས་བསྐུལ༔མཛོད་ཅིག་ཕྲིན་ལས་རབ་འབྱམས་སྒྲུབས༔གཟུང་དང་འཛིན་པས་བསྡུས་པ་ཡི༔ལོག་པར་འདྲེན་པའི་དགྲ་བགེགས་རྣམས༔མིང་ཙམ་མེད་པར་རྡུལ་དུ་རློག༔ཁྱད་པར་བསྟན་དང་བསྟན་འཛིན་ལ༔སྡང་བའི་དགྲ་དང་གནོད་པའི་བགེགས༔ལྷ་ཡང་རུང་སྟེ་བསྣུབ་པར་མཛོད༔བདག་ཅག་སྒྲུབ་མཆོག་འཁོར་བཅས་ལ༔མཆོག་གི་དངོས་གྲུབ་མྱུར་དུ་སྩོལ༔དུས་ལ་བབ་བོ་ས་མ་ཡ༔ས་མ་ཡ༔རྒྱ་རྒྱ་རྒྱ༔བརྡ་ཐིམ༔ཞེས་པ་འདི་ཡང་ཁྲག་འཐུང་བདུད་འཇོམས་རྡོ་རྗེས་གཏེར་ནས་བཏོན་ཏེ་མཐར་པདྨ་རྣམ་རྒྱལ་གྱིས་བསྐུལ་ངོར་གཏན་ལ་ཕབ་པའི་ཡི་གེ་པ་ནི་ཕུན་ཚོགས་བཀྲ་ཤིས་སོ།།དགེའོ།།སརྦ་མངྒ་ལཾ།།།།